
Οι Nate Kern και Markus Barth συμμετέχουν στο Le Mans 

Εκτός από τον Markus Barth, ο Αμερικανός αναβάτης Nathan Kern δέχτηκε να συμμετάσχει με την εργοστασιακή ομάδα της BMW Motorrad Motorsport στο θρυλικό αγώνα Le Mans 24 Hour στη Γαλλία, θεωρώντας αυτή την πρόσκληση σαν ευκαιρία ζωής. 

Ο εικοσιεννιάχρονος Kern εργάζεται σαν πρεσβευτής XPLOR της BMW Motorrad USA και έχει επιστρατευτεί από την εργοστασιακή ομάδα της BMW Motorrad Motorsport σαν αναπληρωματικός αναβάτης. Εξ αιτίας ενός ατυχήματος στην εκπαίδευση, ο Markus Barth έχει αντικαταστήσει τον τραυματισμένο Βέλγο αναβάτη Stéphane Mertens. Ο Barth συμμετέχει μαζί με τους υπόλοιπους επίσημους αναβάτες της ομάδας, Thomas Hinterreiter  και Rico Penzkofer, με μία τροποποιημένη σπορ boxer R 1200 S στον 24-ωρο αγώνα αντοχής στην πίστα 4.3-χλμ.  

Ο Markus Barth είναι ίσως γνωστός σε πολλούς σαν ο αναβάτης που τράβηξε εν κινήσει ένα βίντεο, κάνοντας το γύρο της θρυλικής πίστας του Nürburgring Nordschleife με μία BMW K 1200 S, σε επτά λεπτά και 57 δευτερόλεπτα. Εξάλλου, διαθέτει πλούσια αγωνιστική  εμπειρία με σπορ μοτοσικλέτες BMW boxer, συμμετέχοντας σε πέντε πρωταθλήματα BoxerCup από το 2000 μέχρι το 2004.

Ο Nate Kern έχει στο ενεργητικό του αξιοσημείωτες εμφανίσεις, τρέχοντας με διάφορες BMW στην Αμερική. Εκτός του ότι έχει κερδίσει σε πολλά τοπικά και εθνικά πρωταθλήματα στο εξωτερικό πάνω σε σχεδόν νορμάλ R 1100 S, R 1200 S και K 1200 R, υπήρξε επίσης μέλος της ομάδας San Jose BMW που έγραψε ιστορία στο Daytona International Speedway στη Florida τον περασμένο Οκτώβριο, κερδίζοντας τον δραματικό πρώτο αγώνα αντοχής 8 Ωρών με μία BMW R 1200 S. 

«Λυπάμαι που ο τραυματισμός ενός πραγματικά καταπληκτικού οδηγού δημιούργησε αυτή την ευκαιρία, αλλά θα σκέπτομαι τον Stéphane» δήλωσε ο Kern, ο οποίος έχει ταξιδέψει από το Miami στο Le Mans, μέσω Νέας Υόρκης και Παρισιού για να ενώσει τις δυνάμεις του με την εργοστασιακή ομάδα της BMW Motorrad Motorsport. «Όταν ρωτήθηκα αν ενδιαφερόμουνα να ενταχθώ στην ομάδα για τον 24Ωρο αγώνα του Le Mans, ενθουσιάστηκα, αλλά είναι μεγάλη ευκαιρία να συμβάλλω στην εξέλιξη της R 1200 S με προδιαγραφές αγώνα αντοχής.  Εύχομαι στον Stéphane να αναρρώσει σύντομα. Είναι κορυφαίος αναβάτης και τον θεωρώ έναν ακόμα σημαντικό μέντορα στην καριέρα μου». 

Ο Thomas Hinterreiter έχει πάνω από 10 επιτυχίες σε αγώνες αντοχής, ενώ ήρθε δεύτερος στο παγκόσμιο πρωτάθλημα πέρσι. Ο 39-χρονος Αυστριακός είναι επίσης πρώην νικητής του BMW Motorrad International BoxerCup (2004) με μία R 1100 S, έχοντας τερματίσει δεύτερος μετά τον Stéphane Mertens το 2002 και στην τέταρτη θέση γενικής κατάταξης την επόμενη χρονιά. 

Το άλλο μέλος της ομάδας είναι ο Rico Penzkofer, ένας πρώην αναβάτης του Παγκόσμιου και Ευρωπαϊκού Πρωταθλήματος Supersport, ο οποίος έχει επίσης αγωνιστεί στην Αμερικανική κατηγορία Supertwins καθώς και στο Power Cup της BMW Motorrad το 2005. Ο 31-χρονος Γερμανός τερμάτισε στο πόντιουμ στον αγώνα αντοχής του Oschersleben 24 Ωρών τέσσερις φορές, και σημείωσε νίκες στην κατηγορία το 2003 και 2006.

Παρά το γεγονός ότι στην πραγματικότητα ανακοίνωσε την αποχώρησή του από τη διεθνή αγωνιστική σκηνή το 2006, ο Stéphane Mertens δεν μπόρεσε να αντισταθεί στον πειρασμό να συμμετάσχει με τη BMW σε αυτό το συναρπαστικό project εξέλιξης και ευελπιστεί να επιστρέψει στους αγώνες το νωρίτερο δυνατόν, παρά το ότι έχει σπάσει τη λεκάνη, το πόδι και τον ώμο του σε ένα ατύχημα κατά τη διάρκεια των δοκιμών: 

«Στο τέλος της περσινής χρονιάς δεν είχα φανταστεί το ενδεχόμενο να αγωνιστώ ξανά, βλέποντας τον εαυτό μου περισσότερο στο ρόλο ενός team manager, παρά ενός αναβάτη, αλλά τα αφεντικά του αγωνιστικού τμήματος της BMW Motorrad με έπεισαν πολύ γρήγορα να ξαναβάλω το κράνος και τη φόρμα μου» δήλωσε ο Βέλγος, ο οποίος έχει διατελέσει μέλος ομάδων που έχουν κερδίσει  αγώνες αντοχής στο Παγκόσμιο Πρωτάθλημα, σε διάφορες αγωνιστικές δραστηριότητες κατά τη διάρκεια της μακροχρόνιας καριέρας του, και είναι πρώην κάτοχος του τίτλου του Διεθνούς πρωταθλήματος BoxerCup της BMW Motorrad . «Διατηρώ την αισιοδοξία μου επειδή γνωρίζω ότι σύντομα θα επανέλθω στην άριστη φυσική μου κατάσταση – είναι απλά θέμα χρόνου και υπομονής και ελπίζω ότι θα ξαναβρώ το ρυθμό μου όταν έρθει η κατάλληλη ώρα».

Σ’ αυτή την 30ή έκδοση του αγώνα μοτοσικλετών Le Mans 24-Ωρών, η Team BMW Motorrad Motorsport αγωνίζεται στην Κατηγορία Open (Open Class) με μία τροποποιημένη R 1200 S στα αγωνιστικά χρώματα της BMW. Αυτή η σπορ boxer είναι ρυθμισμένη για να αποδίδει ισχύ πάνω από 130 hp και θα έχει πολυάριθμες αγωνιστικές μετατροπές, συμπερ. ενός μοχλικού ταχείας αλλαγής ταχυτήτων, περιοριστή ταχύτητας στα πιτ, τροχούς με ταχυσυνδέσμους, φώτα αλογόνου και xenon για νυχτερινή οδήγηση, πίσω φώτα LED και ένα ρεζερβουάρ καυσίμου 23-λίτρων με βαλβίδα ταχείας πλήρωσης. 

Η σεζόν ξεκίνησε την Πέμπτη το βράδυ με τους προκριματικούς γύρους ημέρα και νύχτα. Μετά τη δεύτερη σειρά των προκριματικών την Παρασκευή το πρωί, η σειρά εκκίνησης καθορίστηκε υπολογίζοντας το μέσο όρο των τριών καλύτερων χρόνων καθενός από τους τρεις αναβάτες κάθε ομάδας. Αφού ολοκλήρωσε το στάδιο των προκριματικών, η κατάταξη της ομάδας είναι Penzkofer, Hinterreiter και Barth.

ΜΟΝΟ ΓΙΑ ΔΗΜΟΣΙΟΓΡΑΦΟΥΣ 

Διεύθυνση Εταιρικής Επικοινωνίας 

Νίκος Ταγκούλης, Διευθυντής Εταιρικής Επικοινωνίας, BMW Hellas AE.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βασιλική Αραμπάνου, Βοηθός Διευθυντή Εταιρικής Επικοινωνίας, BMW Hellas AE.

Τηλέφωνο: +30 2109118151, Fax: +30 210 9118007

e-mail: vassiliki.arampanou@bmw.gr 






















































PAGE  

[image: image2.wmf] 

_1157981002.doc
[image: image1.png]






